CELEX: 62020TA0370
Language: sk
Date: 2021-11-24 00:00:00
Title: Vec T-370/20: Rozsudok Všeobecného súdu z 24. novembra 2021 – KL/EIB („Verejná služba – Zamestnanci EIB – Zdravotný stav – Pracovná schopnosť – Neodôvodnená neprítomnosť – Žaloba o neplatnosť – Pojem invalidita – Neobmedzená právomoc – Spory finančného charakteru – Retroaktívne vyplatenie invalidného dôchodku – Žaloba o náhradu škody“)

24.1.2022   
            
            
               SK
            
            
               Úradný vestník Európskej únie
            
            
               C 37/28
            
         
      Rozsudok Všeobecného súdu z 24. novembra 2021 – KL/EIB
      (Vec T-370/20) (1)
      
      („Verejná služba - Zamestnanci EIB - Zdravotný stav - Pracovná schopnosť - Neodôvodnená neprítomnosť - Žaloba o neplatnosť - Pojem invalidita - Neobmedzená právomoc - Spory finančného charakteru - Retroaktívne vyplatenie invalidného dôchodku - Žaloba o náhradu škody“)
      (2022/C 37/38)
      Jazyk konania: francúzština
      
         Účastníci konania
      
      
         Žalobca: KL (v zastúpení: L. Levi a A. Champetier, advokáti)
      
         Žalovaná: Európska investičná banka (v zastúpení: G. Faedo a M. Loizou, splnomocnení zástupcovia, za právnej pomoci A. Duron, advokátka)
      
         Predmet veci
      
      Žaloba podaná na základe článku 270 ZFEÚ a článku 50a Štatútu Súdneho dvora Európskej únie, ktorej predmetom je v prvom rade návrh na zrušenie rozhodnutí EIB z 8. februára a 8. marca 2019, ktorými bol žalobca vyhlásený za práceschopného a neospravedlnene neprítomného od 18. februára 2019, a v potrebnom rozsahu zrušenie rozhodnutia prezidenta EIB zo 16. marca, ktoré ich potvrdzuje, v druhom rade návrh, aby bola EIB uložená povinnosť retroaktívne vyplatiť invalidný dôchodok žalobcu od 1. februára 2019, a v treťom rade návrh na náhradu škody, ktorú žalobca utrpel v dôsledku týchto rozhodnutí
      
         Výrok rozsudku
      
      
                  1.
               
               
                  Rozhodnutia Európskej investičnej banky (EIB) z 8. februára a 8. marca 2019, ktorými bol KL vyhlásený za práceschopného a neospravedlnene neprítomného od 18. februára 2019, a rozhodnutie prezidenta EIB zo 16. marca, ktoré ich potvrdzuje, sa zrušujú.
               
            
                  2.
               
               
                  BEI je povinná vyplatiť KL od 1. februára 2019 invalidný dôchodok, ako aj úroky z omeškania z tohto dôchodku až do úplného zaplatenia, pričom výška úrokov z omeškania sa stanovuje vo výške úrokovej sadzby uplatňovanej Európskou centrálnou bankou (ECB) na jej hlavné refinančné operácie platnej v prvý deň mesiaca platnosti platby navýšenej o dva body, po odpočítaní súm, ktoré boli žalobcovi vyplatené v tom istom období ako odmena za prácu a v súvislosti s ktorými sa vzhľadom na vyplatenie invalidného dôchodku javí, že mu boli vyplatené bezdôvodne.
               
            
                  3.
               
               
                  V zostávajúcej časti sa žaloba zamieta.
               
            
                  4.
               
               
                  EIB je povinná nahradiť trovy konania.
               
            
         (1)  Ú. v. EÚ C 255, 3.8.2020.